b'\n_START_ARTICLE_\n2013 m. pasaulio \xc5\xa1achmat\xc5\xb3 \xc4\x8dempionatas\n_START_SECTION_\nKandidat\xc5\xb3 turnyras\n_START_PARAGRAPH_\nPasaulio \xc5\xa1achmat\xc5\xb3 \xc4\x8dempionato Kandidat\xc5\xb3 turnyras, Londonas 2013\xc2\xa0m. kovo 14\xe2\x80\x93baland\xc5\xbeio 2 d.\n_START_SECTION_\nPirmoji pus\xc4\x97\n_START_PARAGRAPH_\nTurnyras prasid\xc4\x97jo taikiai: pirmajame rate visi var\xc5\xbeovai baigia lygiosiomis._NEWLINE_Antrasis ratas: Pirmieji pergales turnyre pasiekia Levonas Aronianas ir Teimuras Rad\xc5\xbeabovas._NEWLINE_Po tre\xc4\x8diojo rato Levonas Aronianas tampa vienvald\xc5\xbeiu lyderiu._NEWLINE_Ketvirtas ratas: Magnus Karlsenas pasiveja pirmaujant\xc4\xaf Kandidat\xc5\xb3 turnyre Levon\xc4\x85 Aronian\xc4\x85._NEWLINE_Penktajame rate keturios kovingos lygiosios._NEWLINE_6-me rate Levonas Aronianas ir Magnus Karlsenas savo persvar\xc4\x85 turnyre padidina iki 1,5 ta\xc5\xa1ko._NEWLINE_Keturios lygiosios 7-me rate: L. Aronianas ir M. Karlsenas pirmauja ir prie\xc5\xa1 artimiausi\xc4\x85 var\xc5\xbeov\xc4\x85 i\xc5\xa1laiko 1,5 ta\xc5\xa1ko persvar\xc4\x85._NEWLINE_Su\xc5\xbeaidus pirm\xc4\x85j\xc4\x85 turnyro pus\xc4\x99 lyderiai\xc2\xa0\xe2\x80\x93 L. Aronianas ir M. Karlsenas buvo surink\xc4\x99 5 ta\xc5\xa1kus i\xc5\xa1 7galim\xc5\xb3.\n_START_SECTION_\nPrie\xc5\xa1 ma\xc4\x8d\xc4\x85\n_START_PARAGRAPH_\nIki ma\xc4\x8do nuo 2005\xc2\xa0m. iki 2013\xc2\xa0m. bir\xc5\xbeelio 18 d. V. Anandas su M. Karlsenu tarpusavyje buvo su\xc5\xbeaid\xc4\x99 29 klasikines partijas. V. Anandas pirmavo 16\xc2\xa0: 13 (+6,\xc2\xa0\xe2\x80\x93 3, = 20). Pirmavo jis ir \xc5\xbeaid\xc5\xbeiant greit\xc4\x85sias partijas 17\xc2\xa0: 16 (+9,\xc2\xa0\xe2\x80\x93 8, = 16).\n_START_SECTION_\nMa\xc4\x8do s\xc4\x85lygos\n_START_PARAGRAPH_\nMa\xc4\x8do prizinis fondas 2,55 milijono doleri\xc5\xb3. Abu var\xc5\xbeovai turi lygias s\xc4\x85lygas. Ma\xc4\x8do nugal\xc4\x97tojas turi surinkti daugum\xc4\x85 ta\xc5\xa1k\xc5\xb3 i\xc5\xa1 12 partij\xc5\xb3. Jei ma\xc4\x8das baigt\xc5\xb3si lygiosiomis, po burt\xc5\xb3 traukimo, \xc5\xbeaid\xc5\xbeiamas 4 partij\xc5\xb3 greit\xc5\xb3j\xc5\xb3 \xc5\xa1achmat\xc5\xb3 ma\xc4\x8das (25 min +10 sek po kiekvieno \xc4\x97jimo) Jei ir v\xc4\x97l lygu\xc2\xa0\xe2\x80\x93 traukiami burtai ir \xc5\xbeaid\xc5\xbeiamas ma\xc4\x8das i\xc5\xa1 dviej\xc5\xb3 \xc5\xbeaibo partij\xc5\xb3 (5 min +3 sek po kiekvieno \xc4\x97jimo), jei ir v\xc4\x97l lygu \xc5\xbeaid\xc5\xbeiamas sekantis 2-j\xc5\xb3 partij\xc5\xb3 \xc5\xbeaibo ma\xc4\x8das, jei ir v\xc4\x97l lygu naujas \xc5\xbeaibo ma\xc4\x8das ir t. t. Jei po 5-i\xc5\xb3 \xc5\xbeaibo ma\xc4\x8d\xc5\xb3 vis dar lygu\xc2\xa0\xe2\x80\x93 traukiami burtai ir \xc5\xbeaid\xc5\xbeiamas \xe2\x80\x9eArmagedonas\xe2\x80\x9c, kur baltieji gauna 5 min. laiko, o juodieji 4 min. (nuo 61 \xc4\x97jimo po kiekvieno \xc4\x97jimo pridedama po 3 sek), bet baltieji privalo laim\xc4\x97ti partij\xc4\x85, lygi\xc5\xb3j\xc5\xb3 atveju, nugal\xc4\x97toju skelbiamas juodosiomis fig\xc5\xabromis \xc5\xbeaid\xc4\x99s \xc5\xbeaid\xc4\x97jas.\n_START_SECTION_\nPo ma\xc4\x8do\n_START_PARAGRAPH_\nPo ma\xc4\x8do M. Karlsenas paklaustas, kada \xc4\xafvyko l\xc5\xab\xc5\xbeis sak\xc4\x97: "Manau, kad tre\xc4\x8dioje, ketvirtojoje partijose. Tre\xc4\x8diojoje partijoje tur\xc4\x97jau sunki\xc5\xb3 moment\xc5\xb3. 3-ioje ir 4-oje partijoje a\xc5\xa1 supratau, kad jis taip pat klysta. Nuo to momento a\xc5\xa1 apsiraminau ir \xe2\x80\xa6 prad\xc4\x97jau \xc5\xbeaisti \xc5\xa1achmatais, o tai dav\xc4\x97 vaisi\xc5\xb3.\xe2\x80\x9c_NEWLINE_V. Anandas spaudos konferencijoje po 10 partijos paklaustas kaip jis gal\xc4\x97t\xc5\xb3 apib\xc5\xabdinti ma\xc4\x8d\xc4\x85 sak\xc4\x97:_NEWLINE_\xe2\x80\x9e Jei kalb\xc4\x97ti bendrai apie ma\xc4\x8d\xc4\x85 tai ai\xc5\xa1ku, kad var\xc5\xbeovas dominavo. Prie\xc5\xa1 ma\xc4\x8do prad\xc5\xbei\xc4\x85 galvojau, kad mano \xc5\xa1ansai priklausys nuo mano galimybi\xc5\xb3 \xc5\xbeaisti be klaid\xc5\xb3 ilgas partijas. \xc5\xa0iais metais klaid\xc5\xb3 padariau daug\xe2\x80\xa6 kad ir penktoji partija: puiki pad\xc4\x97tis po debiuto, o po to paslydau. Penktoji partija sukr\xc4\x97t\xc4\x97 mane. Tik\xc4\x97jausi atsilaikyti ilgose partijose, bet to neatsitiko. Po to reikalai klost\xc4\x97si vis blogyn \xe2\x80\xa6 mano klaidos neatsirado pa\xc4\x8dios. Jis sugeb\xc4\x97jo jas i\xc5\xa1provokuoti. Pagarba jam\xe2\x80\x9c.'